Nafarroako Kontuen Ganbera (egoitza)

Nafarroako Kontuen Ganbera izen bereko erakundearen egoitza da.

Kokalekua 
Iruñeko Alde Zaharran dago, Florencio Ansoleaga kalearen 10. zenbakian.

Historia 
Hiriko arkitektura gotiko zibilaren eraikuntza bakarra eta 1868an Kultura Ondasun deklaratua izan zen.

XIII. mendeko etxea 1524an Karlos V.a Nafarroakoak erosi zuen Nafarroako Comptos Ganberak egoitza finkoa omen ez zuelako. Bertan eta 1836an erakundea deuseztatu arte moneta ere egiten zuten.

Ganbera desagertu ondoren, bere artxiboa Nafarroako Agiritegi Orokorrera eraman zuten eta bertan hasieran Monumentu Historiko eta Artistikoen Batzordea, 1919tik aurrera Nafarroako museoa, 1941 eta 1994 artean Vianako Printze Erakundea izan ziren.

1995ean Vianako Printze Erakundeak egoitza berria lortu eta Kontuen Ganberak 1524 eta 1836 artean izandako egoitza berreskuratu zuen.

Deskripzioa 
Kanpoko itxurara eta egikera direla eta, Kontuen Ganbera gisa egokitu baino lehenagoko eraikuntza da. Adituen esanetan XIII. mendekoa edo izan daiteke.

Harriz egina, bi platabanda sendoz osatutako arku zorrotza du. Honek hastapeneko edo trantsizio gotikoaren bereizgarrietako bat da.

Lorategi giza erabilitako patioan beste gauza batzuk daude:
 Antzinako putzua;
 Ate bat;
 Zangozako San Nikolas ermitatik ekarritako zenbait hondakin;
 San Inazio Loiolakoa 1521ean zauritu zuten lekuan Cardona erregeordeak 1601ean jarritako latinezko inskripzioa;
 Hilobi gotikoa;
 eta abar

Erreferentziak

Kanpo estekak 

 Nafarroako Kontuen Ganberaren webgune ofiziala

Iruñeko Alde Zaharreko eraikinak
Iruñeko kultura ondasunak
XIII. mendean amaitutako eraikinak